wickkiey/tamil-wikipedia-chunked huggingface dataset:
# அர்ச்சயசிஷ்ட சவேரியார் காவியம்

## காவியம் பற்றிய குறிப்புகள்

இக்காவியத்தில் 12 படலங்களும் 821 விருத்தங்களும் உள்ளன. மனித வாழ்க்கையில் நிலவும் வறுமை, நோய் போன்ற துன்பங்களைச் சுட்டிக்காட்டி, அவற்றைப் போக்க புனித பிரான்சிசு சவேரியார் மனிதநேயப் பண்போடு எவ்வாறு செயல்பட்டார் என்பதை இந்நூல் பாடுகிறது.  
அற்றார்க்கு அழிபசி தீர்த்தல், உற்றார்க்கு உறுபிணி அகற்றல் என்னும் குறிக்கோள்களுடன் தன்னைப்போல் பிறரையும் அன்பு செய்யக்கூடிய இறைமகன் இயேசுவைப் பின்பற்றிப் பணிபுரிந்த புனித சவேரியாரைக் காப்பியத் தலைவராகக் கொண்டு உருவாக்கப்பட்டது இந்நூல்.
# அர்ச்சயசிஷ்ட சவேரியார் காவியம்

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# இயேசுநாதர் சரிதை (நூல்)

**இயேசுநாதர் சரிதை** (*Yesunathar sarithai*) என்பது சுவாமி சுத்தானந்த பாரதியார் என்னும் அறிஞரால் 1926 ஆம் ஆண்டு பாடப்பட்ட கிறித்தவத் தமிழ்க் காப்பியம் ஆகும். இந்நூலை *சென்னை கிறிஸ்தவ இலக்கியச் சங்கம்* வெளியிட்டுள்ளது. இந்நூலை ஒரு *சிறுகாவியம்* என்று கவிஞர் முன்னுரையில் கூறுகிறார்.
# இயேசுநாதர் சரிதை (நூல்)

## நூல் சிறப்புகள்

*பெரியோர் கதைகளைப் படித்து சனங்களுக்கு சமரசமும் ஆத்மசுத்தியும் பிறக்க வேண்டும் என்பதே என் இலக்கிய முயற்சிகளின் நோக்கம்* என்று நூலாசிரியர் தம் குறிக்கோளைக் குறிப்பிடுகிறார்.  
இயேசு நாதர் இவ்வுலகில் பிறந்து வளர்ந்து மக்களுக்கு மீட்புப் பற்றிய போதனையை வழங்கி, சிலுவையில் உயிர்துறந்து, சாவினின்று உயிர்பெற்றெழுந்தது வரையிலான நிகழ்ச்சிகளை இக்குறுங்காவியம் பாடுகிறது.
# இயேசுநாதர் சரிதை (நூல்)

## இலக்கிய நயம்

இயேசுவின் அன்னை மரியாவின் மாண்பினைக் கவிஞர் இவ்வாறு பாடுகிறார்:  
*அணிக்கு அணிசெய்யும் செவ்வி அகத்திலும் புறத்தும் தூயள்*  
*கணிக்கரும் கற்பின் மிக்காள் கருணையின் அன்னை தெய்வப்*  
*பணிக்கு அணியாக வந்திப் பாரினைக் காத்தோன் அன்னாள்*  
*மணிவயிற்று உதித்தான் என்னில் மாண்புஇதில் பிறிதுமுண்டோ*.  
*மன்னரும் பாக்கியத்தாள் பரிவுடைத் திருவின் மிக்காள்*  
*அன்னையாம் மரியாள் அன்பின் ஆழியாம் உளத்தாள் செய்ய*  
*கன்னியர் திலகமானாள் கடவுளம் குணத்தாள் அந்த*  
*அன்னத்தின் அகட்டில் அன்றோ ஆண்டவன் கருவளர்ந்தான்*.  
கிறித்தவ மறையைச் சாராதவராயினும், சுத்தானந்த பாரதியார் அன்னை மரியாவின் புகழை இத்துணை உயர்வாகப் போற்றியுரைப்பது கருதத்தக்கது. மரியா எழில்முகம் கொண்டவர், அகமும் புறமும் தூயவர், கற்பில் உயர்ந்தவர், கருணை வடிவினர், தெய்வப் பணிக்கு அணியாக வந்தவர், பாக்கியம் பெற்றவர், திருவுடையார், அன்பின் ஆழி, கன்னியர் திலகம், கடவுள் குணம் கொண்டவர் என்றெல்லாம் கவிஞர் புகழ்கின்றார்.  
இயேசுவுக்கு யூத வீரர்கள் இழைத்த கொடுமையைக் கண்டு நெஞ்சுருகிப் பாடுகிறார் சுத்தானந்த பாரதியார்:  
*முண்முடி சூட்டினர் மூங்கில் ஈந்தனர்*  
*புண்படு மேனியில் புனைந்து செவ்வுடை*  
*எண்கடந்து ஏசினர் இன்னல் கைத்திட*  
*மண்படு மருளினர் மமதைக்கு ஆளரே.*  
*துப்பினர் திருமுகம் தூய மேனியில்*  
*தப்பினர் பிரம்பினால் தளரக் கைகளை*  
*அப்பமாய் வீங்கியது ஐயன் மேனியே*  
*அப்படு பாவிகள் அகந்தை வீங்கிற்றே.*  
குறுங்காப்பியமாக *இயேசுநாதர் சரிதை* பாடப்பட்டாலும் கூறவேண்டிய கருத்துகளைத் திட்பநுட்பத்துடன் விளக்கும் திறம் கொண்டதால் இந்நூல் விளங்குகிறது.
# சாரா அர்ஜுன்

**சாரா அர்ஜுன்** இவர் திரைப்படங்கள் மற்றும் விளம்பரங்களில் நடித்துள்ள ஒரு இந்திய குழந்தை நட்சத்திரம் ஆவார்.
# சாரா அர்ஜுன்

## வாழ்க்கைச் சுருக்கம்

சாராவின் தந்தை ராஜ் அர்ஜுன் ஆவார். இவர் ஒரு இந்தி நடிகர் ஆவார். **காலு**, **சப்ரி** மற்றும் இயக்குநர் சஞ்சய் லீலா பன்சாலி அவர்களின் **ரவுடி ரத்தோர்** உள்ளிட்ட பல இந்தி மொழி திரைப்படங்களில் நடித்து உள்ளார். மேலும் இவர் இயக்குநர் ஏ. எல். விஜய் அவர்களின் தாண்டவம் திரைப்படத்தில் ஒரு முக்கியக் கதாபாத்திரத்தில் நடித்துள்ளார். இவரது தாயார் **சான்யா** ஒரு நடன ஆசிரியர் ஆவார். மற்றும் அவளுடைய பெற்றோர்கள் முதலில் போபாலில் வசித்து வந்தனர், பின்னர் இவரது பெற்றோர் 2000 ஆம் ஆண்டு முதல் மும்பையில் குடிப்பெயர்ந்தனர்.
# சாரா அர்ஜுன்

## திரைப்படங்கள்

| ஆண்டு | தலைப்பு | பாத்திரம் | மொழி | குறிப்புகள் |
| --- | --- | --- | --- | --- |
| 2011 | ''404 | இந்தி |  |  |
| *தெய்வத்திருமகள்* | நிலா கிருஷ்ணா | தமிழ் | சிறந்த குழந்தை நட்சத்திர விஜய் டிவி விருது. - (சிறப்பு நடுவர் விருது) |  |
| 2013 | *ஏக் தி தாயான்* | மிஷா (போபோவின் சகோதரி) | இந்தி |  |
| *டுமாரோ* | இந்தி |  |  |  |
| *விழிதிரு* | தமிழ் | தயாரிப்பிnf உள்ளது |  |  |
| *சித்திரையில் நிலா சோரு* | தமிழ் |  |  |  |
| *சைவம்* தமிழ்  
== ஆதாரம் ==  
== வெளியிணைப்பு ==
* இணையதள திரைப்பட தரவுத்தளத்தில்
சாரா அர்ஜுன் |  |  |  |  |
# போடன்சீ ஏரி

**போடன்சீ ஏரி** அல்லது **கான்ஸ்டன்சு ஏரி** என்பது ஆல்ப்சு மலையில் வட அடிவாரத்தில் ரைன் ஆற்றில் அமைந்துள்ள ஓர் ஏரி. இந்த ஏரி மேல் ஏரி, கீழ் ஏரி, மற்றும் சீர் ஐம் எனும் இவ்விரண்டையும் இணைக்கும் ரைன் ஆறு ஆகிய மூன்று பகுதிகளால் ஆனது. இவ் ஏரி இடாய்ச்சுலாந்து, சுவிட்சர்லாந்து, மற்றும் ஆஸ்திரியா நாடுகளைத் தொட்டுக்கொண்டுள்ளது.  
செருமனியில் இந்த ஏரியினை ஒட்டி பாடன் வுயர்ட்டம்பெர்கு, பவேரியா மாநிலங்கள் உள்ளன. இதுவே நடு ஐரோப்பாவின் மூன்றாவது பெரிய நன்னீர் ஏரியாகும்.  
இவ் ஏரியில் மைனாவு, லிண்டாவு, ரைகினாவு என்னும் மூன்று தீவுகள் உள்ளன.
# சுடர்மணி (நூல்)

**சுடர்மணி** என்னும் கிறித்தவக் காப்பியம் ஆசுகவி எஸ்.ஆரோக்கியசாமி என்பவரால் பாடப்பெற்று 1976ஆம் ஆண்டு முதற்பதிப்பாக வெளிவந்தது.
# சுடர்மணி (நூல்)

## நூற்பெயர் விளக்கம்

*சுடர்மணி* என்னும் தலைப்பு *என்றும் சுடரும் மணி* எனப் பொருள்தரும். இறப்பு, நிகழ்வு, எதிர்வு என்னும் முக்காலங்களிலும் ஒளிவீசும் சுடராக இயேசு கிறிஸ்து இருப்பதை *சுடர்மணி* எனும் சொல் உணர்த்துகிறது.  
இந்நூலில் காப்பியக் கூறுகள் சிலவே உள்ளன என்பதால் வரலாறு கூறும் காப்பியம் என்னும் வகையதாகக் கருதப்படலாம்.
# சுடர்மணி (நூல்)

## நூல் எழுதப்பெற்ற நோக்கம்

ஆசிரியர் நூலின் முன்னுரையில் பின்வருமாறு கூறுகிறார்: *தேம்பாவணியும் இரட்சணிய யாத்திரிகமும் இயேசு பெருமானின் வரலாற்றைக் கூறுவனவாயினும் அவை அதனை முற்றக் கூறுவனவாயில்லை. இக்குறையை நீக்கி, இயேசுவின் வரலாற்றை முழுவதுமாகக் கூறும் செய்யுள் நூல் ஒன்றை இயற்றவேண்டும் என்ற எண்ணத்தால் இக்காப்பியம் பாடப்பட்டது.*  
இயேசு சபையைச் சார்ந்த அருள்திரு ஜே.எஃப். பெர்னாண்டோ என்பவர் எழுதியிருந்த "சேசு கிறிஸ்து நாதரின் ஜீவிய சரித்திரம்" என்னும் நூலை அடியொற்றி **சுடர்மணி** என்ற தலைப்பில் இயேசுவின் வாழ்க்கையைச் செய்யுளாக வடித்ததாக நூலாசிரியர் கூறுகிறார்.
# சுடர்மணி (நூல்)

## நூலின் பிரிவுகள்

சுடர்மணி என்னும் காப்பியம் நான்கு காண்டங்களைக் கொண்டுள்ளது. அவை: பால காண்டம், உபதேச காண்டம், மீட்புக் காண்டம், உத்தான காண்டம் என்பவை. பால காண்டம் நான்கு படலங்களையும், உபதேச காண்டம் முப்பது படலங்களையும், மீட்புக் காண்டம் பத்து படலங்களையும், உத்தான காண்டம் மூன்று படலங்களையும் கொண்டுள்ளன.  
நூல் முழுவதும் 1200 பாடல்களை உள்ளடக்குகிறது.
# சுடர்மணி (நூல்)

## சில பாடல்கள்

;அவையடக்கம்  
*வளர்மதி ஒளியில் மின்னும் மின்மினி போலும் வானில்*  
*விளங்கிடும் பரிதி முன்னே விளக்கொளி தருதல் போலும்*  
*குளமலர்க் கமலம் முன்னே கொட்டியும் மலர்தல் போலும்*  
*அளவிலான் வாழ்க்கை நூலை அடியனும் எழுத லுற்றேன்.*  
;சிலுவைச் சுமையால் விழுந்த இயேசுவுக்கு இயற்கை ஆறுதல் அளித்தல்  
*நின்ற மரங்கள் தம்கிளையால் நிகரே இல்லான் தாள்வணங்கி*
''
*என்றும் அழியான் மிதியடியாய் இன்றே அழியும் தம்மலரை*  
*முன்னே தூவித் தரைதன்னை மென்மைப் படுத்த முன்வந்ததையே*  
*இன்றும் எண்ணி மரங்கள் எல்லாம் இலைப்பூ உதிர்க்கக் காண்கின்றோம்.*
# சுடர்மணி (நூல்)

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# அறம் விருது

**அறம் விருது** என்பது ஸ்ரீராம் இலக்கியக் கழகத்தின் சார்பில் அளிக்கப்படும் ஒரு விருதாகும். திருக்குறள் காட்டும் உயர் நெறிகளை வாழ்க்கையில் கடைப்பிடித்து சமுதாய மேம்பாட்டுக்காக உழைப்பவர்களை உலகிற்கு அடையாளம் காட்டவும், அவர்களை ஊக்குவிக்கவும் இந்த விருது அளிக்கப்படுகிறது. 2003 அம் ஆண்டு முதல் வழங்கப்பட்டு வரும் இந்த விருதுக்குத் தேர்வு செய்யப்படுபவர்களுக்குப் பாராட்டுச் சான்றிதழ் மற்றும் ரூபாய் ஒரு இலட்சம் பணமும் அளிக்கப்படுகிறது.
# அறம் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | டாக்டர். ஜி. வெங்கடசாமி | 2003 |  |
| 2 | வாசிமலை | 2004 |  |
| 3 | கௌசல்யாதேவி | 2005 |  |
| 4 | கூத்தம்பாக்கம் ஆர். இளங்கே | 2006 |  |
| 5 | பான்யன் தொண்டு நிறுவனம் | 2007 |  |
| 6 | டாக்டர் ஆர். சக்திவடிவேல் | 2008 |  |
| 7 | டாக்டர் கே. வி. திருவேங்கடம் | 2012 | } |  
**குறிப்பு:** 2009, 2010, 2011 ஆகிய ஆண்டுகளில் இவ்விருது யாருக்கும் வழங்கப்படவில்லை.
# கே. வி. திருவேங்கடம்

**கே. வி. திருவேங்கடம்** என்பவர் தமிழ்நாட்டின் மிகச்சிறந்த மருத்துவர்களில் ஒருவர். மருத்துவத் துறையில் கே.வி. டி. என அழைக்கப்படும் கே.வி.திருவேங்கடம் பொது மருத்துவம், நுரையீரல், ஒவ்வாமை, ஆத்துமா என்னும் நோய்களுக்குச் சிகிச்சை அளிப்பதில் வல்லுநர் ஆவார்.  
1950 ஆம் ஆண்டில் சென்னை, ஸ்டான்லி மருத்துவக் கல்லூரியில் மருத்துவப் பட்டம் பெற்ற இவர் ஸ்டான்லி மருத்துவக் கல்லூரி மற்றும் சென்னை மருத்துவக் கல்லூரிகளில் 31 ஆண்டுகளும், தனியார் மருத்துவக் கல்லூரிகளில் 25 ஆண்டுகளும் மருத்துவப் பேராசிரியராகப் பணியாற்றி இருக்கிறார். மரு. பி. சி. ராய் விருது, தன்வந்திரி விருது, பரமாச்சாரிய விருது, சென்னை மருத்துவக் கல்லூரியின் வாழ்நாள் சாதனையாளர் விருது, பத்மசிறீ விருது போன்றவைகளை இவர் பெற்றிருக்கிறார். தற்போது ஸ்ரீராம் இலக்கியக் கழகத்தின் 2012 ஆம் ஆண்டிற்கான அறம் விருதுக்குத் தேர்வு செய்யப் பெற்றுள்ளார்.
# அஞ்செட்டி

**அஞ்செட்டி**, தமிழ்நாட்டில் கிருஷ்ணகிரி மாவட்டம், அஞ்செட்டி வட்டம், தளி ஊராட்சி ஒன்றியத்தைச் சேர்ந்த ஊராட்சி ஆகும்  
இந்த ஊராட்சிப் பகுதியில் எருமுதனப்பள்ளி, தெவன்தொட்டி, பயில்காடு, ஏலுமனை தொட்டி, மாவனட்டி, மரியாலம், பனை, பனை வசதொட்டி, காமாச்சிபுரம், வன்னாத்திபட்டி, தாம்சனப்பள்ளி, சித்தாண்டபுரம், சீங்கோட்டை, புதூர், ஏரிக்கோடி, மிட்டாதாரன் கோட்டாய், ராமர் கோவில் என மொத்தம் 37 கிராமங்கள் இருக்கின்றன. இந்த ஊராட்சியின் மக்கள் தொகை 26450 ஆக உள்ளது. அஞ்செட்டி நகரம் முந்தைய சேலம் மாவட்டத்தில் ஒரு பகுதியாக இருந்தது.
# அஞ்செட்டி

## பெயர் வரலாறு

இவ்வூர் பெயர் குறித்து கெலமங்கலம்-இராயக்கோட்டை சாலையின் மேற்குப் புறத்தில் உள்ள*ஈர்லு குடில்* என்ற இடத்தில் கிடைத்த நடுகல் கல்வெட்டில் குறிக்கபட்டுள்ளது. இது கி.பி. 1040 ஆண்டைச் சேர்ந்த இராசேந்திர சோழனின் 28 ஆவது ஆட்சியாண்டைச் சேர்ந்த நடுகல் கல்வெட்டு ஆகும். இதில் *அஞ்சிட்டம்* என்று அஞ்செட்டி குறிக்கபட்டுள்ளது. இதில் குறிக்கப்பட்டுள்ள *அஞ்சிட்டம்* என்பதில் உள்ள இகாரம் எகரமாக திரிந்து நிலையீற்று இறுதி முன் அகரம் இகரமாகி, இறுதி மகரம் கெட்டு அஞ்செட்டி என்று பிற்காலத்தில் மாறியுள்ளது.
# அஞ்செட்டி

## சிறப்பு

இங்கு 10-06-1964 அன்று அப்போதைய சென்னை மாகாண முதல்வர் காமராசரால் அரசு உயர்நிலைப்பள்ளி திறந்து வைக்கப்பட்டது. தற்போது இப்பள்ளி மேல்நிலைப்பள்ளியாகத் தரம் உயர்த்தப்பட்டு இருக்கிறது.
வருடத்திற்கு சுமார் 1300 மாணவர்கள் இங்கு படிக்கின்றனர்.
எருமுதனப்பள்ளி வனப்பகுதியில் சுமார் 2000 வருடம் பழமை வாய்ந்த குளம் மற்றும் அக்கால மக்களால் வழிபடப்பட்ட வன தேவதை கோவில்கள் உள்ளன.
மேலும் இங்கு மிகப்பழமை வாய்ந்த அக்கால மக்களால் கட்டப்பட்ட கல் வழித்தடங்கள் மற்றும் ஊர் எல்லையை சுற்றிலும் கல்லினால் கட்டப்பட்ட கல் கோட்டைகள் இன்றும் காணக்கிடைக்கின்றன.
# அஞ்செட்டி

## சுற்றுலா தலங்கள்

இப்பகுதியை சுற்றிலும் ஆயிரத்திற்கும் மேற்பட்ட கோவில்களும், 30க்கும் மேற்பட்ட உயர் மலைகளும் உள்ளன. வளைவான சாலைகளும், மலை கால் வழித்தடங்களும் (எருமுத்தனப்பள்ளி) காணக்கிடைக்கின்றன.
# அஞ்செட்டி

## ஊரில் உள்ள கோயில்கள்

- அஞ்செட்டி மாரியம்மன் கோயில்
- அஞ்செட்டி முத்துராய சுவாமி கோயில்
- அஞ்செட்டி அனுமந்தராய சுவாமி கோயில்
# பெந்தக்கோஸ்து

**பெந்தக்கோஸ்து** (, *Pentēkostē [hēmera]*) என்னும் சொல்லுக்கு ஐம்பதாவது நாள் என்பது பொருள். இது அறுவடைக்காக நன்றி செலுத்தும் யூதத் திருவிழாவான பாஸ்காத் திருவிழாவுக்குப்பின் ஐம்பதாவது நாள் கொண்டாடப்பட்டது. பின்னாட்களில் கிறித்தவர்களின் திருவழிபாட்டு ஆண்டில், திருத்தூதர்களின் மீதும், கிறித்துவின் சீடர்கள் மீதும் (மொத்தம் 120 நபர்கள்) தூய ஆவியின் வருகையினை நினைவு கூறும் விதமாக **தூய ஆவி பெருவிழா** என்னும் பெயரில் அமைந்தது. இவ்விழாவே *திருச்சபையின் பிறந்த நாளாகக்* கருதப்படுகின்றது. விண்ணேற்ற விழாவுக்குப் பின் 10ஆம் நாளில் இவ்விழா கொண்டாடப்படுகின்றது.  
பெந்தக்கோஸ்து சபை இப்புதிய ஏற்பாட்டு நிகழ்விலிருந்தே தனது பெயரைப் பெறுகின்றது. கத்தோலிக்க திருச்சபையில், தூய ஆவியின் வருகை நிகழ்வு செபமாலையின் மகிமை மறைபொருள்களின் மூன்றாம் மறைபொருள் ஆகும்.
# வெற்றிநடை (இதழ்)

**வெற்றிநடை** என்பது தமிழ்நாட்டில் திருச்சி மாவட்டத்திலிருந்து வெளிவந்து கொண்டிருக்கும் ஒரு சிற்றிதழ். இந்த இதழ் கதை, கவிதை, நகைச்சுவை மற்றும் கல்வி, தன்னம்பிக்கை, முன்னேற்றம், விழிப்புணர்வு சிந்தனைகள் கொண்ட கட்டுரைகள் போன்றவற்றை உள்ளடக்கங்களாகக் கொண்டு பல்சுவை இதழாக வெளியாகிக் கொண்டிருக்கிறது. இதன் ஆசிரியராக நாகை.எஸ்.பாலமுரளி என்பவர் இருந்து வருகிறார்.
# வெற்றிநடை (இதழ்)

## வெளியிணைப்பு

வெற்றி நடை மாத இதழ் (வலைப்பூ)
# சிறுநல்லாள்

**சிறுநல்லாள்** என்பவர் தேவ உலக மங்கையான ரம்பையின் மனித பிறப்பு ஆவார். இவர் சின்ன நல்லக்காள் என்றும் அறியப்படுகிறார்.
# சிறுநல்லாள்

## புராணக் கதை

தேவ கன்னிகளான ரம்பையும், ஊர்வசியும் தேவலோகத்தில் ஆடல்கலையில் திளைத்திருந்தனர். அப்பொழுது அங்கு வருகை தந்த குரு பகவானை ஆடல்கலையின் தாக்கத்தினால் உணராமல் போனார்கள். இந்து தர்மத்தின் அடிப்படையில் குருவிற்கு வணக்கம் செலுத்தி பணிவது கடமையாகும். அதனை இருவரும் மறந்தனர் என குருபகவான் கோபம் கொண்டார். இருவரையும் மானுட வடிவில் இரட்டைக் குழந்தைகளாக பிறக்க சாபமிட்டார். அதனால் சிறுநல்லாளாக ரம்பையும், பெருநல்லாளாக ஊர்வசியும் முக்தி என்பவரின் மகளாக பிறந்தனர்.  
முக்தி இறைவனுக்கு தொண்டு செய்யும் தாசியாவார். அதனால் சிறுநல்லாலும், பெருநல்லாளும் சிவவழிபாட்டில் ஆர்வம் கொண்டனர். இவர்களின் வழிபாட்டில் மனம் மகிழ்ந்த சிவபெருமான், இவர்களின் வறுமையை போக்குவதற்காக இரண்டு மலைக்குன்றுகளை பொன்னாக மாற்றினார். அம்மலைகள் பொன்மலை, கனககிரி என்று அறியப்படுகின்றன.
# சிறுநல்லாள்

## இவற்றையும் காண்க

- ஈரோடு ஆருத்ரா கபாலீஸ்வரர் கோயில்
- தேவ கன்னிகள்
- வியாழன் பகவான்
# பெருநல்லாள்

**பெருநல்லாள்** என்பவர் தேவ உலக மங்கையான ஊர்வசியின் மனித பிறப்பு ஆவார். இவர் பெரிய நல்லக்காள் என்றும் அறியப்படுகிறார்.
# பெருநல்லாள்

## புராணக் கதை

தேவ கன்னிகளான ரம்பையும், ஊர்வசியும் தேவலோகத்தில் ஆடல்கலையில் திளைத்திருந்தனர். அப்பொழுது அங்கு வருகை தந்த குரு பகவானை ஆடல்கலையின் தாக்கத்தினால் உணராமல் போனார்கள். இந்து தர்மத்தின் அடிப்படையில் குருவிற்கு வணக்கம் செலுத்தி பணிவது கடமையாகும். அதனை இருவரும் மறந்தனர் என குருபகவான் கோபம் கொண்டார். இருவரையும் மானுட வடிவில் இரட்டைக் குழந்தைகளாக பிறக்க சாபமிட்டார். அதனால் சிறுநல்லாளாக ரம்பையும், பெருநல்லாளாக ஊர்வசியும் முக்தி என்பவரின் மகளாக பிறந்தனர்.  
முக்தி இறைவனுக்கு தொண்டு செய்யும் தாசியாவார். அதனால் சிறுநல்லாலும், பெருநல்லாளும் சிவவழிபாட்டில் ஆர்வம் கொண்டனர். இவர்களின் வழிபாட்டில் மனம் மகிழ்ந்த சிவபெருமான், இவர்களின் வறுமையை போக்குவதற்காக இரண்டு மலைக்குன்றுகளை பொன்னாக மாற்றினார். அம்மலைகள் பொன்மலை, கனககிரி என்று அறியப்படுகின்றன.
# பெருநல்லாள்

## இவற்றையும் காண்க

- ஈரோடு ஆருத்ரா கபாலீஸ்வரர் கோயில்
- தேவ கன்னிகள்
- வியாழன் பகவான்
# துர்ஜயன்

**துர்ஜயன்** என்பவர் இந்து தொன்மவியலின் அடிப்படையில் கண்வ முனிவரின் சீடனும், அரசனும் ஆவார். இவர் தேவகன்னியான ஊர்வசியின் அழகில் மயங்கி தன்னுடைய நாட்டினையும், மனைவியையும் துறந்தார். ஊர்வசியுடன் வாழும் பொழுது தன்னுடைய மனைவியை எண்ணி அவளை சந்திக்க சென்றார். அப்பொழுது அவன் மனைவி, பத்தினியுடன் அல்லாது பிற பெண்ணுடன் உறவு கொண்டமைக்கான பாவம் நீங்கிட கண்வ முனிவரின் ஆசியுடன் தவம் செய்யும் படி கோரினாள்.  
இறுதியில் கடுமையான தவத்தினை மேற்கொண்ட துர்ஜயனை, கண்வ முனிவர் சிவபெருமானை வாரணாசியில் சென்று வணங்குபடி கூறினார். வாரணாசி சென்று சிவபெருமானை வணங்கி முக்தி பெற்றார் துர்ஜயன்.
# துர்ஜயன்

## கருவி நூல்

- மகா புராணங்களில் ஒன்றான கூர்ம புராணம்
# துர்ஜயன்

## இவற்றையும் காண்க

- அரம்பையர்கள்
- முனிவர்கள்
- சாபம்
- முக்தி
# சிவபெருமானின் அவதாரங்கள்

சைவ சமயக் கடவுளான சிவபெருமான் பூமியில் மனிதனாக பிறந்ததை சிவ அவதாரங்கள் என்று கூறுகிறோம். பொதுவாக சிவபெருமான் அவதாரம் எடுப்பதில்லை என்ற நம்பிக்கை நிலவினாலும், சிவபெருமான் மனிதனாக அவதாரம் எடுத்ததாக கூர்ம புராணம் கூறுகிறது.
# சிவபெருமானின் அவதாரங்கள்

## சிவ அவதாரங்கள்

1. ஸ்வேதா
1. சுதாரா
1. மதனன்
1. சுஹோத்திரன்
1. கங்கணன்
1. லோகாக்ஷி
1. ஜெய் கிஷ்ஹவ்யன்
1. தாதிவாகன்
1. ரிஷபன்
1. பிருகு
1. உக்கிரன்
1. அத்திரி
1. கவுதமன்
1. வேதசீர்ஷன்
1. கோகர்ணன்
1. ஷிகந்தகன்
1. ஜடமாலி
1. அட்டஹாசன்
1. தாருகன்
1. லங்காலி
1. மகாயாமன்
1. முனி
1. ஷுலி
1. பிண்ட முனீச்வரன்
1. ஸஹிஷ்ணு
1. ஸோமசர்மா
1. நகுலீஸ்வரன்.
# சிவபெருமானின் அவதாரங்கள்

## கருவி நூல்

மகாபுராணங்கலில் ஒன்றான கூர்ம புராணம்
# சிவபெருமானின் அவதாரங்கள்

## இவற்றையும் காண்க

- திருமாலின் அவதாரங்கள்
- ஆதிசக்தியின் அவதாரங்கள்
# சிலாதர்

**ஷிலாதர்** என்பவர் நந்தி தேவரினின் தந்தையாவார். இவருக்கு பாவதன் என்ற மற்றொரு மகனும் உண்டு.  
ஸ்ரீசைலம் மலையில் சிலாதர் வசித்தாக கூறப்படுகிறது.  
இவர் சிவபெருமானை நோக்கி கடுந்தவமிருந்து தனக்கு தாயின் வயிற்றில் பிறவா ஒரு குழந்தை வேண்டுமென வரம் வாங்கினார். அதனால் ஷிலாதர் ஏர் உழுது கொண்டிருக்கும் பொழுது நந்தி தேவர் தோன்றினார். ஷிலாதர் தன்னுடைய காளைகளின் மீது அளவற்ற அன்பு கொண்டிருந்தமையால் நந்தி தேவரும் காளையைப் போலவே பிறந்தார்.
# சிலாதர்

## இவற்றையும் காண்

- சுயாஷா - நந்தியின் மனைவி
- சிவ வழிபாடு
# சுவாயம்பு மனு

**சுவாயம்பு மனு** என்பவர் இந்து தொன்மவியலின் அடிப்படையில் பிரம்மன் தோற்றுவித்த முதல் மனிதர் ஆவார். இவருடைய மனைவி சதரூபை ஆவார்.  
சுவாயம்பு மனு மற்றும் சதரூபை தம்பதிகளுக்கு பிரியவிரதன், உத்தானபாதன் என்னும் இரு மகன்களும், பிரசூதி, ஆகுதி என்ற இரு மகள்களும் பிறந்தனர். இவர்களில் பிரசூதிக்கு பிரம்மாவின் மானசீக குமாரனும், பிரஜாபதியுமான தட்சனை மணம் செய்வித்தார்கள். ஆகுதிக்கு ருசி என்பவரை மணம் செய்விதிதார்கள்.  
ருசி மற்றும் ஆகுதி தம்பதிகளுக்கு யக்கியன் என்ற மகனும், தட்சினை என்ற மகளும் பிறந்தார்கள்.
# சுவாயம்பு மனு

## மனுவின் சமூகம் மற்றும் அரசியல் சட்டங்கள்

மனு வகுத்த சமூகம் மற்றும் அரசியல், நிதிகள் தொடர்பான சட்டங்களே மனுஸ்மிருதி என்பர். இச்சாத்திரத்தில் உலகப்படைப்பு, நால்வகை வர்ணம்; நால்வகை ஆசிரமங்களான பிரம்மச்சர்யம், கிரகஸ்தம், வனப் பிரஸ்தம் மற்றும் சந்நியாசம்; பொருளியலும் தனிமனித ஒழுக்கம்; கல்வியும் கடமைகளும், உணவு, தூய்மை மற்றும் மாதர் பற்றிய விதிகள்; அரச நீதி; நீதி நெறி சட்டங்கள்; ஆண் பெண்களின் அறம்; கலப்பு சாதிகள் - ஆபத்து தர்மம்; குற்றங்களின் கழுவாய் மற்றும் கர்ம வினைப் பயன்கள், முக்குணங்கள், முக்தி ஆகியவைகள் எடுத்துரைக்கிறது.
# சுவாயம்பு மனு

## இவற்றையும் காண்க

- வைவஸ்தமனு
- மனுதரும சாத்திரம்
- வர்ணம் (இந்து மதம்)
- வருணக்கலப்பு சாதிகளின் தோற்றம்
# சதரூபை

**சதரூபை** என்பவர் இந்து தொன்மவியலின் அடிப்படையில் பிரம்மா தோற்றுவித்த முதல் பெண்மணி ஆவார். இவர் சுவாயம்பு மனு என்பவரை மணந்து கொண்டார்.  
சுவாயம்பு மனு சதரூபை தம்பதிகளுக்கு பிரியவிரதன், உத்தானபாதன் என்னும் இரு மகன்களும், பிரசூதி, ஆகுதி என்ற இரு மகள்களும் பிறந்தனர். இவர்களில் பிரசூதிக்கு பிரம்மாவின் மானசீக குமாரனும், பிரஜாபதியுமான தட்சனை மணம் செய்வித்தார்கள். ஆகுதிக்கு ருசி என்பவரை மணம் செய்விதிதார்கள்.  
ருசி மற்றும் ஆகுதி தம்பதிகளுக்கு யக்கியன் என்ற மகனும், தட்சினை என்ற மகளும் பிறந்தார்கள்.
# சதரூபை

## இவற்றையும் காண்க

வைவஸ்தமனு
# கச்சத்தீவு உரிமைச் சிக்கல்

இராமநாதபுரம் அரசருக்கு சொந்தமாக இருந்த கச்சத்தீவை 1974 ஆம் ஆண்டு இலங்கைக்கு இந்தியா ஒப்பந்தத்தின் மூலம் விட்டுக் கொடுத்தது. தமிழக மீனவர்கள் இலங்கை கடற்படையினரால் அடிக்கடி தாக்கப்பட்டும் கொல்லப்பட்டும் வருவதை அடுத்து இத்தீவு பற்றிய உரிமை தமிழக அரசியலில் முக்கிய அங்கம் வகிக்கிறது. கச்சத்தீவை மீட்டு இந்தியாவின் பகுதியாக உரிமை நிலைநாட்டிட ஒன்றிய அரசு நடவடிக்கை எடுக்க வேண்டும் என்று தமிழ்நாடு சட்டமன்றத்தில் தீர்மானம் நிறைவேற்றப்பட்டிருக்கிறது. இந்தியாவுடன் இணைக்க வழியுறுத்தி பல்வேறு கட்சித் தலைவர்கள் அறிக்கைகள் வெளியிட்டுள்ளனர். இந்திய அரசு உச்சநீதி மனறத்தில் கச்சத் தீவை இலங்கை அரசுக்கு தாரை வார்த்து தரவில்லை என உறுதிமொழி வழங்கியுள்ளது.  
தற்போதைய முதல்வர் செ. செயலலிதா அவர்கள் கச்சத்தீவை இலங்கைக்கு "தாரைவார்த்தது" சட்டப்படி தவறு என்று உச்சநீதிமன்றத்தில் மனு அளித்தார். அதனை ஏற்றுக்கொண்ட அறமன்றம் இந்திய ஒன்றிய அரசிற்கு தாக்கீது அனுப்பியது. தற்போது திமுக தலைவர் கருணாநிதி டெசோ அமைப்பின் தீர்மானப்படி கச்சத்தீவை இந்தியா இலங்கை ஒப்பந்தத்தின் படி விட்டுக் கொடுத்ததை ரத்து செய்து இந்தியா திரும்ப்ப் பெறவேண்டும் என்று உச்சநீதிமன்றத்தில் மனு தாக்கல் செய்துள்ளார். அதனை ஏற்றுக் கொண்ட அறமன்றம் மத்திய, மாநில அரசு, மற்றும் இராமநாதபுரம் மாவட்ட ஆட்சியர் ஆகியோருக்கு பதில் அளிக்க உத்தரவிட்டுள்ளது.  
இதனையடுத்து முதல்வர் செல்வி செயலலிதா அவர்கள் இன்று வெளியிட்டுள்ள அறிக்கையில் கருணாநிதியை கடுமையாக சாடியுள்ளார். அதில் "தனது ஆட்சிக் காலத்தில் தடுத்து நிறுத்தாமல் இருந்துவிட்டு தற்போது தனக்கு சாதகமாக தீர்ப்பு வரும் என்று எதிர்பார்க்கும் நேரத்தில் அரசியல் ஆதாயத்திற்காக வழக்கு தொடுத்துள்ளார்" என்று குற்றம் சாட்டியுள்ளார்.
# கச்சத்தீவு உரிமைச் சிக்கல்

## சட்டமன்றத்தில் தீர்மானம்

உச்சநீதிமன்றத்தில் நடைபெற்றுவரும் கச்சத்தீவு தொடர்பான வழக்கில் தமிழ்நாடு வருவாய்த்துறையையும் சேர்க்கவேண்டும் என்று தமிழ்நாடு சட்டமன்றத்தில் சூன் 13, 2011 அன்று தீர்மானம் நிறைவேற்றப்பட்டது.  
தன் மீது விமர்சனக்கணைகளை வீசத்தான் இந்த தீர்மானம் என்று கருணாநிதி அறிக்கை வெளியிட்டார்.  
மேற்கண்ட தீர்மானத்தில் பேசிய எதிர்கட்சித் தலைவர் விஜயகாந்து "வழக்கிற்கு பயந்தே கச்சத்தீவை தாரை வார்த்தார் கருணாநிதி" என்று சட்டமன்றத்தில் பேசினார்.  
இன்னொரு தீர்மானம், தமிழ்நாடு சட்டமன்றத்தில் முதலமைச்சர் செயலலிதாவால் மே 3, 2013 அன்று கச்சத்தீவை மீட்க இந்திய ஒன்றிய அரசு நடவடிக்கை எடுக்கவேண்டும் என்று வலியுறுத்தி கொண்டுவரப்பட்டது. அத்தீர்மானத்தின் மீது பேசிய முதலமைச்சர் ஜெ. ஜெயலலிதா, முன்னாள் முதலமைச்சர் மு. கருணாநிதி மீது சரமாரியாக குற்றம் சாட்டினார்.
# பிரசுதி

**பிரசுதி** (ஆங்கிலம்: Prasuti; இந்தி: प्रसूति) என்பவர் தக்கனின் மனைவி ஆவார். இவருக்குச் சதி உட்பட இவருக்குப் பல மகள்கள் உள்ளனர். பிரசுதி சுவயம்புவ மனு மற்றும் சதரூபாவின் மகள் ஆவார்.
# பிரசுதி

## திருமணமும் குழந்தைகளும்

*விஷ்ணு புராணம்*, *லிங்க புராணம்* மற்றும் *பத்ம புராணத்தின்* படி, தக்கனும் அவரது மனைவி பிறசுதிக்குப் பல மகள்கள் இருந்தனர் (16 முதல் 60 வரை). ஆனால் பெரும்பாலான அறிஞர்கள் இந்த எண்ணிக்கையினை 24 என்று கருதுகின்றனர். இவை: சரத்தா, பக்தி, திரிதி, துசுடி, புசுடி, மேதா, கிரியா, புத்திகா, சித்திகா, சந்தீகா, சந்திகா, கியாதி, சுமிருதி, பிரீதி, சாமா, சன்னதி, ஊர்ஜ்ஜா, சுவாகா, சுவதா, சதி. *பத்ம புராணம்,* தக்கன் தனக்கு 24 மகள்கள் போதாது என்று உணர்ந்து 60க்கும் மேற்பட்ட கன்னிப் பெண்களைப் பெற்றெடுத்ததாகப் பதிவு சொல்கிறது. இருப்பினும் இந்த அறுபது மகள்கள் மற்ற நூல்களில் அசிக்னியின் சந்ததியினர் என்று குறிப்பிடப்படுகிறார்கள்.
# புதுவாழ்வு (நூல்)

**புதுவாழ்வு** என்னும் காப்பியம் இன்பவாணன் என்ற புனைபெயர் கொண்ட ஞா.தாவீது செபஞானம் என்பவரால் உருவாக்கப்பட்ட நூல் ஆகும். இந்நூல் 1977ஆம் ஆண்டு பாளையங்கோட்டை, கதிரவன் பதிப்பகத்தாரால் வெளியிடப்பட்டது.
# புதுவாழ்வு (நூல்)

## நூலின் இயல்பு

கிறித்தவ சமயப் பின்னணி இருந்தாலும், சமயத்திற்கு அப்பாற்பட்டு வாழ்வியல் சார்ந்த இலக்கியமாகப் புதுவாழ்வு மலர்ந்துள்ளது. முகிலன், செல்வி, இன்பம் இம்மூவரிடையே நிகழும் வாழ்வியல் சிக்கலை மையமாகக் கொண்டு இக்காப்பியம் பாடப்பட்டுள்ளது.  
பல சந்தங்களில் பாடப்பட்டுள்ள இக்காப்பியம் சிலப்பதிகாரத்தின் கருப்பொருளை நவீன காலத்துக்கு ஏற்றாற்போல எடுத்துரைப்பதாக உள்ளது.  
மனிதன் தவறு செய்வது இயல்பு. ஆயினும் தவற்றினை உணர்ந்து தக்க நேரத்தில் திருந்திவிடின் உலகத் துன்பமெல்லாம் ஓய்ந்திடும் என்னும் கருத்தை வலியுறுத்தும் வகையில் நூலை அமைத்திருக்கிறார் ஆசிரியர்.
# புதுவாழ்வு (நூல்)

## ஆதாரம்

இர.ஆரோக்கியசாமி, கிறித்தவ இலக்கிய வரலாறு, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# உருத்திரன்

**உருத்திரன்** (*Rudra*) என்பவர் சைவ சமயக் கடவுளான சிவபெருமானால் அழிக்கும் தொழில் செய்ய உருவாக்கப்பட்டவர் ஆவார். ருத்திரன் என்றால் துன்பத்தை நீக்குபவர் என்று பொருள்.  
உருத்ரன் படைக்கும் கடவுளான பிரம்மனின் மகன் என்று வாயுபுராணம் கூறுகிறது. பிரம்மா தனக்கு தன்னைப் போலவே ஒரு குழந்தை வேண்டுமென நினைத்த பொழுது ருத்தரன் அவர் மடியின் மீது தோன்றினார். அத்துடன் அழுதுகொண்டே இருந்தார். அதற்கு பிரம்மா காரணம் கேட்க, தனக்கு ஒரு பெயர் வேண்டுமென அக்குழந்தை கூறியது. பிரம்மா அக்குழந்தைக்கு **ருத்ரன்** என்று பெயரிட்டார்.
# உருத்திரன்

## ஏகாதச (11) உருத்திரர்களின் பெயர்கள்

1. மகாதேவன்
1. ருத்ரன்
1. சங்கரன்
1. நீலலோகிதன்
1. ஈசானன்
1. விஜயன்
1. வீமதேவன்
1. சவும்யதேவன்
1. பவோத்பவன்
1. கபாலிகன்
1. ஹரன்
# உருத்திரன்

## இவற்றையும் காண்க

- ஸ்ரீருத்ரம் (நூல்)
- சிவ வடிவங்கள்
# நாகர்கோவில் புத்தகத் திருவிழா

**நாகர்கோவில் புத்தகத் திருவிழா** என்பது தமிழ்நாட்டில் கன்னியாகுமரி மாவட்டத் தலைநகரான நாகர்கோவிலில் நடத்தப் பெறும் ஒரு புத்தகக் கண்காட்சியாகும். இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இந்தக் கண்காட்சி **நாகர்கோவில் புத்தகக் கண்காட்சி** எனும் பெயரிலும் அழைக்கப்படுகிறது.
# நாகர்கோவில் புத்தகத் திருவிழா

## கண்காட்சி அரங்குகள்

இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 9 மணி வரை செயல்படுகிறது.
# நாகர்கோவில் புத்தகத் திருவிழா

## சிறப்புக் கலைநிகழ்ச்சிகள் மற்றும் சொற்பொழிவுகள்

இக்கண்காட்சியில் மாலை 4.00 மணி முதல் 6.00 மணி வரை கலை நிகழ்ச்சிகளும், மாலை. 6.00 மணி முதல் 8.00 மணி வரை கவிஞர்கள், பேச்சாளர்கள், எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் போன்றவை இடம் பெறுகின்றன.
# சாம்பவான்

**சாம்பவான்** **ஜாம்பவான்** இராமாயணம் முதலான இந்தியத் தொன்மங்களில் கரடிகளின் வேந்தனாகச் சித்தரிக்கப்படும் ஓர் கதாபாத்திரம் ஆகும். சில இடங்களில் இவர் குரங்குகள் குலமொன்றைச் சேர்ந்தவராகச் சுட்டப்படுகின்றார். "இரிட்சர்" எனும் இக்குலமானது, பிற்கால இராமாயணங்களில் கரடிகளின் குலமாகச் சுட்டிக் காட்டப்படுகின்றது.
# சாம்பவான்

## தொன்மக்கதை

சில புராணங்கள், பாற்கடலைத் தேவாசுரர் கடைந்தபோது சாம்பவானும் அதில் உதவியதாகவும், திருமாலின் வாமன அவதாரத்தில் அவரை ஏழு தடவைகள் சுற்றிவந்தவராகவும் கூறுகின்றன. இராமாயணத்தில், தான் யாரென்பதை மறந்திருந்த அனுமனுக்கு அவர்தம் மெய்யாற்றலை நினைவூட்டி, அவர் இலங்கைக்குச் சென்று சீதையைக் கண்டுவரும் பெருஞ்செயலுக்கு உதவியவராக சாம்பவான் சுட்டிக்காட்டப்படுகின்றார். மேலும்,, இராம-இராவண யுத்தத்தில் இந்திரசித்து]வால் இலக்குவன் மயக்கமுற்ற போது, அரிய மூ்லிகையை அனுமன் கொணர்ந்து இலக்குவன் உயிர்த்தெழக் காரணமானார்.  
பாகவத புராணம், அரி வம்சம் மற்றும் விஷ்ணு புராணங்களில், கண்ணனுடன் மோதித் தோல்வியுற்ற ஜாம்பவான், பின் தன் மகள் ஜாம்பவதி மற்றும் சியமந்தக மணியையும் அவரிடம் ஒப்படைப்பவராக, சாம்பவான் வலம் வருகின்றார். மாபெரும் பலசாலியாக சாம்பவான் மிளிர்ந்திருக்கின்றார். இன்றும் குறித்த துறைகளில் முறியடிக்க முடியாத பெரும்பலம் வாய்ந்தவர்களை "ஜாம்பவான்" என்று புகழ்வது பெருவழக்காக இருக்கின்றது.
# சாம்பவான்

## மேலும் பார்க்க

- சியாமந்தக மணி
# சிவமைந்தர்கள்

சிவபெருமானின் குழந்தைகள் சிவ மைந்தர்கள் ஆவார்கள். இவர்கள் சிவக்குமாரர்கள் என்றும், சிவக்குழந்தைகள் என்றும் அழைக்கப்படுவர். இவர்கள் சிவபெருமானுக்கும் அவருடைய மனைவிகளுக்கும் பிறந்தவர்களாகவும், அல்லது சிவபெருமானால் தோற்றுவிக்கப்பட்டவர்களாகவும் இருப்பர்.
# சிவமைந்தர்கள்

## சிவமைந்தர்கள்

1. கணபதி - பார்வதியால் உண்டாக்கப்பட்டவர்.
1. பைரவர் - சிவபெருமானால் உண்டாக்கப்பட்டவர்.
1. முருகன் - சிவபெருமானின் நெற்றிக் கண்ணிலிருந்து தோன்றியவர்.
1. வீரபத்திரர் - சிவபெருமானால் தட்சனை அழிக்க தோற்றுவிக்கப்பட்டவர்.
1. ஐயனார் - சிவபெருமானுக்கும் திருமாலின் மோகினி அவதாரத்திற்கும் பிறந்தவர்.
1. ஜாம்பவந்தன் - சிவபெருமானுக்கும் பார்வதிக்கும் பிறந்தவர்.
# சிவமைந்தர்கள்

## பஞ்ச குமாரர்கள்

சிவபெருமானது ஐந்து குமாரர்களான பைரவர், கணபதி, முருகன், வீரபத்திரர், ஐயனார் ஆகியோர் பஞ்ச குமாரர்கள் என்று அழைக்கப்படுகின்றார்கள்.
# சலந்தரன்

**சலந்தரன்** என்பவர் ஜலத்திலிருந்து தோன்றிய அரக்கன் ஆவார். சிவபெருமானை வணங்கி யாராலும் வெல்ல இயலாத வரத்தினைப் பெற்றார். இந்திரனை வென்று தேவலோகத்தினையும், பிரம்மனை வென்று சத்திய லோகத்தினையும், திருமாலையும் வென்று பாற்கடலையும் பெற்றார். அத்துடன் சிவபெருமானை வெல்ல கையிலைக்கு வந்தார். அங்கு சிவபெருமான் தன்னுடைய கால் விரலால் ஒரு சக்கரமொன்றை வரைந்து அதை எடுத்து சலந்தரனின் திறனை நிறுபிக்க கூறினார். சலந்தரன் அந்நிலத்தினை பெயர்த்து கழுத்துக்குமேல் கொண்டு செல்லும் பொழுது, சிவபெருமானால் வரையப்பட்ட சக்கரம் சக்கராயுதமாக மாறி சலந்தரனைக் கொன்றது. இவரைப் பற்றி இலிங்க புராணத்தில் விவரிக்கப்பட்டுள்ளது.  
சலந்தரனைக் கொன்றமையால் சிவபெருமான் சலந்தராகரர் என்று அறியப்படுகிறார்.
# சலந்தரன்

## இவற்றையும் காண்க

- இலிங்க புராணம்
- சக்கராயுதம்
# மண்டூர் (கர்நாடகா)

::இலங்கையில் உள்ள ஊரைப் பற்றி அறிய, மண்டூர் கட்டுரையைப் பார்க்கவும்.  
**மண்டூர்** என்பது கர்நாடகத்தில் பாகல்கோட் மாவட்டத்தில் அமைந்துள்ள ஊர். இங்கு மகாலட்சுமி, ஔமன் ஆலயங்கள் உள்ளன. காஜா பந்தெனவஜா தர்காவும் இங்குள்ளது. கரும்பு, சோளம், வெங்காயம், எலுமிச்சை, நிலக்கடலை, சூரியகாந்தி ஆகியன அதிகம் விளைகின்றன. பாண்டுரங்கன் வாரம், உகாதி, தசரா, தீபாவளி, நகர பஞ்சமி, முகரம், ஆகிய பண்டிகைகள் கொண்டாடப்படுகின்றன. கிராம உயர்நிலைப் பள்ளியும் இங்குள்ளது.
# பாலே

பாலே (Ballet) என்பது இத்தாலியப் புரட்சியின் போது உருவான நடனம் ஆகும். பின்னர், பிரான்சு, ரசியா ஆகிய நாடுகளில் பரவலான நடனம் ஆகியது. பிரெஞ்சு கலைச்சொற்களை உள்ளடக்கி, நாட்டிய அமைப்பும் மேம்படுத்தப்பட்டது. உலகளவில் செல்வாக்கு பெற்ற இந்த நடனம் வேறு பல நடனங்களுக்கும் அடிப்படையாக அமைந்துள்ளது.
# பாலே

## சொற்பொருள்

பாலெட் என்ற சொல் "βαλλίζω (குதித்தல்/ தாவுதல்)" என்ற கிரேக்க சொல்லில் இருந்து பிறந்தது. இது லத்தீனில் பல்லாரே எனவும் இத்தாலிய மொழியில் பாலெட்டோ என்றும் பின்னர் பிரெஞ்சு மொழியைச் சென்றடைந்தது. இதுவே பின்னர் ஆங்கிலத்தில் சேர்க்கப்பட்டது.
# பாலே

## படங்கள்

<></>
# திராவிடவியல்

**திராவிடவியல்** (*Dravidian studies* அல்லது *Dravidology*) என்பது திராவிடர் மொழி, இலக்கியம், பண்பாடு ஆகியவற்றை ஆராயும் படிப்பு ஆகும். இது தமிழியலின் மேல்நிலைப் படிப்பும், தெற்காசியவியலின் துணைப் படிப்பும் ஆகும்.
# திராவிடவியல்

## வரலாறு

16 முதல் 18 ஆம் நூற்றாண்டு வரை என்றிக் என்றீக்கசு, ராபர்ட்டோ டி நொபிலி, பார்த்தலோமியோ சீகன்பால்கு, வீரமாமுனிவர் போன்றோர் தமிழை ஆராய வந்த ஐரோப்பியர் ஆவர்.  
இந்தத் துறையின் முன்னணி நபர்களுள் ராபர்ட் கால்டுவெல், உ. வே. சாமிநாதைய்யர், டி, ஆர். செஷா ஐயர், வி. கனகசபா, கே. ஏ. நீலகண்ட சாத்த்ரி, பர்ரோ, எமெனெயு, ஹெர்மன் குண்டர்ட், கமில் சுவெலெபெல், பத்ரிராஜு கிருஷ்ணமூர்த்தி ஆகியோர் குறிப்பிடத்தக்கவர்கள் ஆவர்.
# திராவிடவியல்

## கல்வி கற்றல்

திராவிடவியல் படிப்புகள் குப்பத்தில் உள்ள திராவிடப் பல்கலைக்கழகத்தில் வழங்கப்படுகின்றன.
திராவிட மொழிகளை ஆராய வந்த மேற்கத்திய ஆய்வாளர்களின் நினைவாக ஒவ்வொரு துறையின் பீடத்திற்கும் அவர்கள் பெயர்கள் சூட்டப்பட்டுள்ளன. திராவிடவியல் - கால்டுவெல், சி. பி. பிரவுன் -தெலுங்கு, ஃபெர்டினாண்டு கிட்டெல் - கன்னடம், வீரமாமுனிவர்- தமிழ், ஹெர்மன் குண்டர்ட் - மலையாளம்.
# திராவிடவியல்

## மேலும் பார்க்கவும்

- இந்தியவியல்
# டி புறாக்ளி அலை

குவாண்டம் விசையியலில், **பருப்பொருள் அலைகள்** (**சடத்துவ அலைகள்**, *matter waves*), அல்லது **டி புறாக்ளி அலைகள்** (*de Broglie waves*, ) என்பது சடப்பொருட்களில் காணப்படும் அலை-துகள் இருமை பற்றிய கோட்பாடாகும். இக்கோட்பாட்டை லூயி டி பிராக்லி என்பவர் தனது முனைவர் பட்ட ஆய்விற்காக முன்வைத்தார். இது எத்தன்மைத்தாயினும் இயங்கிக் கொண்டிருக்கும் ஒரு பொருளினுக்கு ஓர் அலைபண்பும் உள்ளது .இவ்வலையே டி புறாக்ளி அலை எனப்படுகிறது.  
துணிக்கை ஒன்றின் அலைநீளம் அதன் உந்தத்திற்கு நேர்மாறு விகித சமனாக இருக்கும் என்பதை டி புறாக்ளி தொடர்புகள் எடுத்துரைக்கின்றன. இந்த அலைநீளம் டி புறாக்ளி அலைநீளம் எனவும் அழைக்கப்படுகின்றது. அத்துடன் டெ புறாக்லி உய்த்தறிந்ததன் படி, பருப்பொருள் அலைகளின் அதிர்வெண், ஆற்றலுக்கு *E* நேர்விகித சமனாக இருக்கும்.  
டி புறாக்லி சமன்பாடுகள் துணிக்கை ஒன்றின் அலைநீளம் *λ*, உந்தம் *p*, அதிர்வெண் *f*, இயக்க ஆற்றல் *E* (ஓய்வு ஆற்றல், நிலையாற்றல் தவிர்ந்த) ஆகியவற்றைத் தொடர்பு படுத்துகிறது:  
இங்கு உந்தம் p = mv, m என்பது பொருளின் நிறை, v என்பது அதன் திசை வேகம், *h* என்பது பிளாங்கு மாறிலி. இச்சமன்பாடுகள் பின்வருமாறும் எழுதப்படலாம்:  
இங்கு
- <math>\hbar=h/2\pi </math> என்பது குறைக்கப்பட்ட பிளாங்கு மாறிலி அல்லது **டிராக்கின் மாறிலி** (*Dirac's constant*),
- <math>k= 2\pi/\lambda</math> என்பது கோண அலையெண்,
- <math>\omega=2\pi f</math> என்பது கோண அதிர்வெண்.  
இரண்டு வகை சமன்பாடுகளிலும், இரண்டாவது மேக்ஸ் பிளாங்க், ஐன்ஸ்டைன் ஆகியோரினால் முன்வைக்கப்பட்டதனால், பிளாங்கு-ஐன்ஸ்டைன் தொடர்பு எனவும் அழைக்கப்படுகிறது.
# சூரியப்புள்ளி

**சூரியப்புள்ளிகள்** (*Sunspots*) என்பது தன் சுற்றுப் புறங்களைப் பார்க்கிலும் மங்கலாக அல்லது கருமையாகத் கதிரவனின் ஒளிமண்டலத்தில் காணப்படும் பெரிய புள்ளிகளாகும். சூரியனிலுள்ள வாயுக்கள் சுற்றிச் சுழலும்போது ஏற்படும் மோதலினால் இவை தோன்றுகின்றன. இந்தத் தற்காலிகத் தோற்றப்பாடு கதிரவனின் சுழற்சி காரணமாக நகருவது போல் தோற்றமளிக்கின்றன. பதினோரு ஆண்டுகளுக்கு ஒரு முறை அதிகமாகத் தோன்றுகின்றன. இச்சமயங்களில் காந்தப் புயலும் வட ஒளியும் (*Aurora borealis*) மின்காந்த அலைப் பரப்பலில் தடங்கலும் தோன்றுகின்றன.  
சுற்றுப்புறங்களைவிட இப்புள்ளிகளில் வெப்பநிலை குறைவாக இருப்பதே அவை கருமையாகத் தோன்றக் காரணமாகும்.
சூரியப்புள்ளிகளில் வெப்பநிலை கிட்டத்தட்ட 3000–4500K (2700–4200&nbsp;°C) ஆக இருந்தாலும், இவற்றின் சுற்றுப்புறங்களில் அதிகமாக (5,780K (5,500&nbsp;°C) இருப்பதால், அவை கருமையாகத் தோன்றுகின்றன. இந்த சூரியப்புள்ளிகள் சுற்றுப்புறத்தில் இருந்து அகலுமானால் அது நமது நிலாவை விட மிகவும்வெளிச்சமாகக் காட்சி தரும். சூரியனின் மேற்பரப்பில் இந்த சூரியப் புள்ளிகள் நகரும் போது அவை விரிந்தோ அல்லது சுருங்கியோ தோன்றும் அவற்றின் விட்டம் 16 கி.மீ. முதல் சுருங்கியோ அல்லது 160,000 கிலோமீட்டர்கள் வரை விரிவடைந்தோ தோன்றும்.
# சுரம் நீக்கும் பரமன்

**சுரம் நீக்கும் பரமன்** என்பவர் சிவபெருமானின் அறுபத்து மூன்று வடிவங்களில் ஒருவராவார். இவர் மூன்று தலைகளையும், நான்கு கைகளையும், ஒன்பது விழிகளையும், மூன்று கால்களையும் உடைவர். இவரை **ஜ்வாரபக்ன மூர்த்தி** என வடமொழியில் அழைக்கின்றனர்.
# சுரம் நீக்கும் பரமன்

## திருவுருவக் காரணம்

சிவபக்தியில் சிறந்தவனாக விளங்கிய வாணாசுரன், மாபலி மன்னனின் மகனாவார். இவர் சிவபெருமானிடம் தன்னுடைய அரண்மனையில் குடும்பத்துடன் வசிக்கும் படி வேண்டினார். வாணாசுரனின் சிவபக்தியால் சிவபெருமானும் பார்வதி மற்றும் சிவக்குமாரர்களான கணபதி மற்றும் முருகன் ஆகியோருடன் தங்கினார்.  
சிவனருளால் அனைவரையும் வென்ற வாணாசுரனுடன் கண்ணனாக பிறந்த திருமால் போர்புரிய வந்தார். அப்பொழுது கண்ணனுடன் போர்புரிய சிவபெருமான் எடுத்த உருவமே ஜ்வாரபக்ன மூர்த்தியாகும்.
# சார்த்தூலஹர மூர்த்தி

**சார்த்தூலஹர மூர்த்தி** என்பவர் சிவபெருமானின் அறுபத்து மூன்று திருவுருவங்களில் ஒருவராவார். தருகாவனத்து முனிவர்கள் சிவபெருமானை கொல்ல அனுப்பிய புலியின் தோலினை உரித்து உடுத்திக் கொண்ட தோற்றம் சார்த்துலஹர மூர்த்தியாகும்.
# சார்த்தூலஹர மூர்த்தி

## திருவுருவக் காரணம்

தருகாவனம் எனும் காட்டில் வாழ்ந்த முனிவர்கள் சிறந்த தவவலிமை பெற்றவர்கள். அதனால் ஆணவம் கொண்டனர். ஆணவத்தினை அழிப்பவராகிய சிவபெருமான் அவர்களின் ஆணவம் அழிக்க அழகே உருவான பிச்சாடனார் கோலத்தில் சென்றார். அம்முனிவர்களின் ரிசிப்பத்தினிகள் சிவபெருமானின் பிச்சாடனார் கோலத்தினைக் கண்டு மோகம் கொண்டு அவர் பின்னே சென்றனர்.  
அதனால் முனிவர்கள் கோபம் கொண்டு அபிசார ஹோமம் என்ற யாகத்தினை வளர்த்தனர். அதன் மூலம் உருவாக்கப்பட்ட கூரிய கொடிய புலியை சிவபெருமான் மீது ஏவினர். சிவபெருமான் அப்புலியை அடக்கி, அதன் தோலினை உரித்து ஆடையாக உடுத்திக் கொண்டார். அக்கோலமே சார்த்துலஹர மூர்த்தியாகும்.
# இட்டேரி

**இட்டேரி** என்பது இரண்டு முள் வேலிகள் நடுவே செல்லும் வழியினைக் குறிப்பிடும் சொல்லாகும். முள் வேலி, கற்றாழை போன்ற வேலிச்செடிகளை இருபுறமும் கொண்டு அதன் நடுவே செல்லும் மண்பாதையை இட்டேரி என்கின்றனர். இந்த மண்பாதை பொதுவாக மாட்டு வண்டிகள் செல்லக் கூடியதாக இருக்கும். இச்சொல் தமிழகத்தின் கொங்குப் பகுதியில் பரவலான பயன்பாட்டில் உள்ளது. பிற மாவட்டங்களில் இதனைக் குறிக்க வேறு பெயர்கள் பயன்பாட்டிலிருக்கலாம்.
# மால்வேசியே

**மால்வேசியே** என்பது (தாவர வகைப்பாடு : Malvaceae; ஆங்கிலம்:mallows) பூக்கும் தாவரங்களிலுள்ள ஒரு குடும்பம் ஆகும். இக்குடும்பத்தில் 200 பேரினங்களும், அவற்றினுள் ஏறத்தாழ 2,300 இனங்களும் உள்ளன. உலகெங்கும் இத்தாவரங்கள் காணப்பட்டாலும். வெப்ப, மிதவெப்ப மண்டல
நாடுகளில் மிகுதியாக காணப்படுகின்றன, இக்குடும்பத் தாவரங்களுள், 22 பேரினங்களும். 125 சிற்றினங்களும் இந்தியாவில் வளர்வதாக கண்டறியப் பட்டுள்ளது. தமிழில் இதன் பெயரை **பருத்திக் குடும்பம்** எனலாம்.
# மால்வேசியே

## வளரியல்பு

ஓராண்டு சிறு செடிகள் (எ,கா, மால்வா சில்வெஸ்ட்ரிஸ்) அல்லது பல ஆண்டு புதர் செடிகள் (எ,கா, ஹைபிஸ்கஸ் ரோசா-சைனென்சிஸ்) அல்லது மரங்கள் (எ,கா, தெஸ்பிசியா பாப்புல்னியா), இக்குடும்பத் தாவரங்களில் வழவழப்பான
மியூசிலேஜ் நீர்மம் காணப்படும், நட்சத்திர வடிவ மயிர் வளரிகள், தாவரத்தின்இளம் உறுப்புகளின் மீது காணப்படுகின்றன.நிலத்தின் மேல் காணப்படும் தண்டினையுடையது. நட்சத்திர வடிவ ரோமவளரிகளால்,இளம் தண்டு மூடிக் காணப்படும். இதன் வேர்,ஆணிவேர்த் தொகுப்பு ஆகும்.
# மால்வேசியே

## வளரியல்பு

### இலையமைப்பு

இலைகள், இலைக்காம்புடையது. தனி இலை. முழுமையானது (எ,கா, தெஸ்பிசியா பாப்புல்னியா) அல்லது அங்கை வடிவ மடல்களையுடையது. (எ,கா) காஸிபியம் ஆர்போரியம்) மாற்றியலையமைவு. இலையடி செதிலுடையது. விளிம்பு பற்கள்
போன்றது (எ,கா, ஹைபிஸ்கஸ் ரோசா-சைனென்சிஸ்) மற்றும் வலைப்பின்னல் நரம்பமைப்புடையது.
# மால்வேசியே

## செம்பட்டியல்

- **பன்னாட்டு இயற்கைப் பாதுகாப்புச் சங்கம்** (***I**nternational **U**nion for **C**onservation of **N**ature*) என்ற அமைப்பு வெளியிடும் இந்த **சிவப்புப் பட்டியல்** இனங்களின் வெவ்வேறு காப்பு நிலைகளை பட்டியலிடுகின்றது. அப்பட்டியலிலுள்ள, இக்குடும்பச்சிற்றினங்கள்<small>(2013ஆண்டு-சூன்-கணக்குப்படி, மொத்தம் 51)</small> சில வருமாறு;-  
- Hibiscus kokio ssp. kokio என்பதைக் குறித்த தரவுகள் ஆய்வு செய்யப்படுகிறது.
# மால்வேசியே

## வெளியிணைப்புகள்

- catalogueoflife என்ற இணையப்பக்கத்தில், இக்குடும்ப பேரினங்களையும், சிற்றனங்களையும் காணலாம்.
# சிவ வடிவங்களின் பட்டியல்

**அறுபத்து நான்கு சிவவடிவங்கள்** என்பவை சைவர்களின் கடவுளான சிவனின் அறுபத்து நான்கு வடிவங்களாகும். இதனை *சதுஷஷ்தி மூர்த்திகள்* என்று சமசுகிருத மொழியில் அழைப்பர்.
# சிவ வடிவங்களின் பட்டியல்

## வகைப்பாடு

இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.
# சிவ வடிவங்களின் பட்டியல்

## வகைப்பாடு

### போக வடிவம்

- உமாமகேஸ்வர மூர்த்தி
- சந்திரசேகர மூர்த்தி
- ரிஷபாரூட மூர்த்தி
- அர்த்தநாரீஸ்வர மூர்த்தி
# சிவ வடிவங்களின் பட்டியல்

## வகைப்பாடு

### யோக வடிவம்

- தட்சிணாமூர்த்தி
- ஞான தட்சிணாமூர்த்தி
- யோக தட்சிணாமூர்த்தி
- வீணா தட்சிணாமூர்த்தி
- சுகாசன மூர்த்தி
# சிவ வடிவங்களின் பட்டியல்

## வகைப்பாடு

### குரோத வடிவம்

- கங்காள மூர்த்தி
- வீரபத்திர மூர்த்தி
- திரிபுராந்தக மூர்த்தி
- கஜயுக்த மூர்த்தி
- காலந்தக மூர்த்தி
# சிவ வடிவங்களின் பட்டியல்

## வகைப்பாடு

### பிற சிவ வடிவங்கள்

64 சிவ வடிவங்கள் தவிர்த்து எண்ணற்ற சிவ வடிவங்களை புராணங்கள் கூறுகின்றன. சைவ சமயக் கலைக்களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், உருத்திரர்கள், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.
# சிவ வடிவங்களின் பட்டியல்

## காண்க

- மகேசுவர மூர்த்தங்கள்
# ஐடெல்பெர்கு

**ஐடெல்பெர்கு** என்பது இடாய்ச்சுலாந்தின் தென்மேற்குப் பகுதியில் உள்ள ஒரு நகரம். இது பாடன் வுயர்ட்டம்பெர்கு மாநிலத்தின் ஐந்தாவது பெரிய நகரமும் ஆகும். 2011ஆம் ஆண்டுக் கணக்கின் படி இங்கு 1,49,000 மக்கள் வாழ்கின்றனர். இந்நகரம் நெக்கர் ஆற்றின் கரையில் அமைந்துள்ளது.  
இங்குள்ள கோட்டையும் நெக்கர் ஆற்றின் குறுக்கே கட்டப்பட்டுள்ள பழமையான பாலமும் ஐடெல்பெர்கு பல்கலைக்கழகமும் சுற்றுலா முக்கியத்துவம் வாய்ந்தவையாக உள்ளன.
# எஸ்/2004 என் 1

## இயல்புகள்

நெப்டியூனின் ஏனைய உள்ளக நிலவுகளைப் போன்று எஸ்/2004&nbsp;என்&nbsp;1 இன் மேற்பரப்பும் மிகவும் இருண்டு காணப்படுகின்றது. இவற்றின் வடிவவியல் வெண் எகிர்சிதறல்கள் 0.07 முதல் 0.10 வரை ஆகும். இதன் தோற்ற ஒளிப்பொலிவெண் 26.5 ஆக இருப்பதால் இதன் விட்டம் 16 முதல் 20&nbsp;கிலோமீட்டர்களாகக் கணிக்கப்பட்டுள்ளது. இது நெப்டியூனின் மிகச் சிறிய இயற்கைத் துணைக்கோள் ஆகும்.  
வெளிப்பக்கத்தில் சுற்றுகிறது.]]
இத்துணைக்கோள் நெப்டியூனை ஒரு முறை சுற்றி வர 22 மணி 28.1 நிமி (0.9362 நாட்கள்) எடுக்கிறது. இதன் அரைப்பேரச்சு 105,283&nbsp;கி.மீ., இது பூமியின் நிலவுடன் ஒப்பிடும் போது கால்வாசிக்குச் சற்றுக் கூடுதலும், நெப்டியூனின் வளையங்களின் சராசரி ஆரையின் சுமார் இரு மடங்கும் ஆகும். இத்துணைக்கோளின் சாய்வும் வட்டவிலகலும் சுழியத்திற்குக் கிட்டவாக உள்ளது. இது லரிசா, புரோடியசு ஆகிய நெப்டியூனின் நிலவுகளுக்கு இடையில் சுற்றி வருகிறது.
# பரிசோதனை வகைப்பாட்டியல்

தாவரவியல் வகைப்பாட்டியல் என்பது, பல்வேறு தாவரங்களின் ஒத்த மற்றும் வேறுபட்ட புறத்தோற்றப் பண்புகளை அடிப்படையாகக் கொண்டது, ஆனால், புறத்தோற்றப் பண்புகளின் அடிப்படையில் மட்டுமே ஒரு தாவரத்தை, பிறத் தாவரங்களிருந்து வேறுபடுத்தி வகைப்படுத்தக் கூடாது என்ற கருத்தை, பொதுவாக அனைத்துவகை தாவரவியல் வகைப்பாட்டியல் அறிஞர்களும் ஏற்றுக் கொண்டனர்.  
செல்லியல்,மரபியல், தாவரச் செயலியல், சூழியல், தாவரப்புவியியல், தாவரவேதியியல், எண்ணியல் வகைப்பாடு, மூலக்கூற்று உயிரியல், இனப்பெருக்க முறைகள் மற்றும் பல்வேறு அறிவியல் சார்ந்த மூலங்களிருந்து கிடைக்கப்பெறும் பொதுவான பண்புகள், வேறுபாடுகள் ஆகிய அனைத்துக் காரணிகளையும் கருத்தில் கொண்டு, இவ்வகைப்பாடு செய்யப்படுகிறது. இதனையே **பரிசோதனை வகைப்பாட்டியல்** என்றும், **உயிருள்ள தாவரத்தொகையின் முறைபாட்டியல்** எனவும் அழைக்கின்றனர்.
கேம்ப் என்பவரும், கில் என்பவரும் 1943 ஆம் ஆண்டு, இதனைக் கொண்டு வந்தனர்.
# பரிசோதனை வகைப்பாட்டியல்

## பரிணாம வகைப்பாடு

இத்தாவர வகைப்பாட்டு முறைகளின்படி. சிற்றினம் வகைப்பாட்டின் அடிப்படை அலகு ஆகும். மேலும் இது ஓரிடத்தின்
தாவரத்தொகைக்கு அடிப்படை காரணியாகும். ஒரு சிற்றினத்தில் காணப்படும் வேறுபாடுகள். மரபியல், சூழியல், தாவரத்தொகை மாற்றம், மேலும் மேற்கூறப்பட்ட பலதரப்பட்ட காரணிகளை அடிப்டையாகக் கொண்டுள்ளன. பரிசோதனை வகைப்பாட்டினரால் வழங்கப்பட்ட அனைத்து சான்றுகளையும், வழக்கமான வகைப்பாட்டியலார்கள் ஏற்றுக் கொண்டு, ஒரு சிற்றினத்தின் பரிணாம வழியை ஆராய்கின்றனர். இது ஒரு சிற்றினத்தின் பரிணாம வகைப்பாட்டிற்கு வழி காட்டுகிறது.
# பரிசோதனை வகைப்பாட்டியல்

## தாவரக் குழுமம்

பல்வேறு அறிவியல் தடயங்களிருந்து ஒரு சிற்றினத்தின் அல்லது தாவரத்தின் எண்ணற்றப் பண்புகள், அவற்றின் பலதரப்பட்ட விவரங்கள் கிடைக்கின்றன. ஒரு சிற்றினத்தின் அல்லது தாவரத்தின் இவ்விவரங்கள், அதனை பிற தாவரங்களின் உறவுமுறை, வகைப்பாட்டு நிலை, மரபுவழி தொடர்பு போன்ற சிக்கல்களை களைய உதவுகின்றன. மரபுவழியின் அடிப்படையில். போதுமான மரபியல் வேறுபாடுகளைக் கொண்டு, ஒரு சான்றாகக் குறிப்பிட்ட தாவரம் தனிமைப்படுத்தப்பட்டு, இது தனித்துவமான **தாவரக் குழுமம்** (Taxon) என வகைப்பாட்டியலில், தனி இடத்துடன் அடையாளப்படுத்தப்படுகிறது. இங்கு இத்தாவரக்குழும அலகு, இனம் அல்லது சிற்றினம் என அழைக்கப்படுகிறது.
# பரிசோதனை வகைப்பாட்டியல்

## இவ்வகைபாட்டின் நோக்கங்கள்

- இயற்கை உயிர் அலகுகளின் வரையரைகளை நிர்ணயித்தல்.
- பலதரப்பட்ட சோதனை வகைப்பாட்டுக் குழுமங்களான
- சூழ்நிலை வகை
- சூழ்நிலைச் சிற்றினம்
- கூட்டுச்சிற்றினம்
- கம்பேரியம் முதலானவைகளை அறிதல்.
# பரிசோதனை வகைப்பாட்டியல்

## இவ்வகைபாட்டின் நோக்கங்கள்

### சூழ்நிலைவகை

பரிசோதனை வகைப்பாட்டின் அடிப்படைஅலகு ஆகும். இது சூழ்நிலை தகவமைப்புக் கொண்டது. மேலும், அதே
சூழ்நிலைச் சிற்றினத்தைச் சார்ந்த சூழ்நிலை வகைகளுடன், வளமான கலப்பினங்களை உண்டாக்குபவையாகும். இது வழக்கமான
வகைப்பாட்டு முறையிலுள்ள, துணைச் சிற்றினத்திற்கு நிகரானது.
# பரிசோதனை வகைப்பாட்டியல்

## இவ்வகைபாட்டின் நோக்கங்கள்

### சூழ்நிலைச் சிற்றினம்

கூட்டுச் சிற்றினத்திலுள்ள ஒருதாவரக் குழுவாகும். இவை ஒன்று அல்லது அதற்கு மேற்பட்ட
சூழ்நிலை வகைகளைக் கொண்டவை. சூழ்நிலைச் சிற்றினங்கள், ஒன்றுக் கொன்று, மரபணு (gene) பரிமாற்றம் செய்யக் கூடியவை ஆகும். இது வழக்கமான வகைப்பாட்டு முறையிலுள்ள சிற்றினத்திற்கு நிகரானது.
# பரிசோதனை வகைப்பாட்டியல்

## இவ்வகைபாட்டின் நோக்கங்கள்

### கூட்டுச் சிற்றினம்

ஒன்று அல்லது அதற்கு மேற்பட்ட, சூழ்நிலைச் சிற்றினங்களைக் கொண்ட பொதுவான மரபுவழி மூலத்தையுடைய தாவரக் குழுவாகும். இது வழக்கமான வகைப்பாட்டு முறையில், துணைப்பேரினத்திற்கு நிகரானது. ஒரு கம்பேரியத்திலுள்ள, அனைத்துக் கூட்டுச் சிற்றினங்களும், இதர கூட்டுச்சிற்றினங்களிடமிருந்து, மரபணு (gene) தடைகளால் பிரித்து வைக்கப்படுகின்றன. இவற்றின் இடையே தோன்றும் கலப்பினங்கள் வளமற்றவையாக இருக்கின்றன.
# பரிசோதனை வகைப்பாட்டியல்

## இவ்வகைபாட்டின் நோக்கங்கள்

### கம்பேரியம்

ஒன்று அல்லது பல கூட்டுச்சிற்றினங்களைக் கொண்ட. கலப்பினக் கலவி செய்யாத தாவரக் குழுவாகும். வேறுபட்ட
கம்பேரியங்களுக்கிடையே, முழுமையான மரபணு (gene) தடை நிலவுகிறது.
# பரிசோதனை வகைப்பாட்டியல்

## இவ்வகைப்பாட்டின் வழிமுறைகள்

- ஆய்விற்கு எடுத்துக்கொள்ளப்பட்ட வகைப்பாட்டு சிற்றினத்தை, பலதரப்பட்ட ஆராய்ச்சிகளுக்கு உட்படுத்துதல். அதன் இனத்தொகை, வளர்க்கும் முறை, புவிச்சூழல், செல்லியல், உள்ளமைப்பியல், மகரந்தவியல், தாவரவேதியியல், குரோமோசோம்களின் எண்ணிக்கை மற்றும் அதன் செயல்பாடுகள் அனைத்தும் ஆய்வு செய்யப்பட்டு, வேறுபட்ட தாவரக்குழுமத்திடையே காணப்படுகின்ற, மரபியல் வேறுபாடுகள் கண்டறியப்படுகின்றன.
- இவ்வாறு செய்வதன் மூலமாக, பலதரப்பட்ட தாவரக்குழுமங்களுக்கு(Taxon) இடையே, இனப்பெருக்கம் செய்யும் தடை உள்ளதா அல்லது இல்லையா என்பதை தெளிவாக அறியலாம்.
- ஒடுக்கற்பிரிவு செல்பிரிதலின்(meosis) போது, கலப்புயிரிகளின் குரோமோசோம்களின் பண்புகளை அறிதல்.
# வார்ப்புரு:Gr

}<noinclude>
# வார்ப்புரு:Gr

### Usage

This template calculates surface gravity *g* of a spherical body of the mass M and radius R:  
<math>g=\frac{G*M}{R^2}</math>.  
G is the gravitational constant. The template should be used in the following way:  
,  
where M is body's mass in 10<sup>21</sup>&nbsp;kg, R is radius in km and PRE is the number of digits after decimal dot in the result (default is 3). The result is expressed in m/s<sup>2</sup>.  
Example (escape velocity of Titania): M=3.526&nbsp;kg, R=788.9&nbsp;km.  
g=&nbsp;m/s<sup>2</sup>.
</noinclude>
# வார்ப்புரு:V2

}<noinclude>
# வார்ப்புரு:V2

### Usage

This template calculates escape velocity *v2* of a spherical body of the mass M and radius R:  
<math>v_2=\sqrt{\frac{2 \times G \times M}{R}}</math>.  
G is the gravitational constant. The template should be used in the following way:  
,  
where M is body's mass in 10<sup>21</sup>&nbsp;kg, R is radius in km and PRE is the number of digits after decimal point in the result (default is 3). The result is expressed in km/s.  
Example (escape velocity of Titania): M=3.526&nbsp;kg, R=788.9&nbsp;km.  
v2=&nbsp;km/s.
</noinclude>
# இலங்கை மாகாண சபைத் தேர்தல்கள், 2013

**2013 மாகாணசபைத் தேர்தல்கள்** (*2013 Provincial Council elections*) இலங்கையின் வடக்கு, மத்திய, மற்றும் வடமேல் ஆகிய மூன்று மாகாண சபைகளுக்கு 2013 செப்டம்பர் 21 இல் நடைபெற்றன. இலங்கை மாகாண சபைகளுக்கான தேர்தல்கள் படிநிலையில் நடைபெற்று வருகின்றன. இவ்வகையில் இரண்டு மாகாண சபைகள் 2012 சூலை மாதத்தில் கலைக்கப்பட்டன. வடக்கு மாகாண சபைக்கு இம்முறையே முதற் தடவையாகத் தேர்தல் இடம்பெற்றது.  
3 மாகாணசபைகளுக்கும் 148 உறுப்பினர்களை தெரிவு செய்வதற்காக நடைபெற்ற தேர்தலில் வடக்கிலிருந்து 38 உறுப்பினர்களும், மத்திய மாகாணத்திலிருந்து 58 பேரும், வடமேல் மாகாணத்திலிருந்து 52 பேரும் தெரிவாகினர். வட மாகாணத்தில் தமிழ்த் தேசியக் கூட்டமைப்பு 30 இடங்களைக் கைப்பற்றி ஆட்சியமைத்தது. மத்திய, வடமேல் மாகாண சபைகளை ஐக்கிய மக்கள் சுதந்திரக் கூட்டணி கைப்பற்றியது.
# இலங்கை மாகாண சபைத் தேர்தல்கள், 2013

## பின்புலம்

ஈழப்போரை முடிவுக்குக் கொண்டு வரும் பொருட்டு, இலங்கை-இந்திய ஒப்பந்தம் 1987 அக்டோபர் 29 இல் கையெழுத்திடப்பட்டது. இந்த ஒப்பந்தத்தின் முக்கிய அம்சம் இலங்கை அரசு அதன் மாகாணங்களுக்கு அதிகாரங்களைப் பகிர்ந்தளிப்பதாகும். இதன்படி 1987 நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 ஆம் நாள் ஒன்பது மாகாணசபைகள் உருவாக்கப்பட்டன. வடமேல் மாகாண சபைக்கு முதலாவது தேர்தல் 1988 ஏப்ரல் 28 இல் இடம்பெற்றது. 1988 சூன் 2 இல் மத்திய மாகாணத் தேர்தல் இடம்பெற்றது. இரண்டிலும் இலங்கையின் ஆளும் கட்சியாக இருந்த ஐக்கிய தேசியக் கட்சி (ஐதேக) ஆட்சியைக் கைப்பற்றியது.  
இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு நிருவாகத்தின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் 1988 திசம்பர் 31 இற்குள் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. ஆனாலும், இந்த பொது வாக்கெடுப்பை ஒத்திவைக்க இலங்கை அரசுத்தலைவருக்கு அதிகாரம் அளிக்கப்பட்டது. இதனை அடுத்து அரசுத்தலைவர் பிரேமதாசா மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.  
வட-கிழக்கு இணைப்புத் தொடர்பான பொது வாக்கெடுப்பு எப்போதுமே இடம்பெறவில்லை. ஒவ்வோர் ஆண்டும் அரசுத்தலைவர்களால் தற்காலிக இணைப்பாக நீடிக்கப்பட்டு வந்தது. இலங்கையின் சிங்களத் தேசியவாதிகளால் இந்த இணைப்புக்கு எதிர்ப்புத் தெரிவிக்கப்பட்டு வந்தது. இவர்களின் நீண்ட கால எதிர்ப்பினை அடுத்து, 2006 சூலை 14 இல் மக்கள் விடுதலை முன்னணி கிழக்கு மாகாணத்துக்கெனத் தனியே மாகாணசபை நிறுவ வேண்டும் என இலங்கை உச்சநீதிமன்றத்தில் வழக்குத் தொடுத்தது. 210 வேட்புமனுக்கள் (பதிவு செய்யப்பட்ட கட்சிகளில் இருந்து 131 மனுக்களும், சுயேட்சைக் குழுக்களிடம் இருந்து 79 மனுக்களும்) தாக்கல் செய்யப்பட்ட நிலையில், 201 மனுக்கள் (அரசியல் கட்சிகளின் 126 உம், சுயேட்சைக் குழுக்களின் 75 உம்) ஏற்றுக் கொள்ளப்பட்டன. ஐக்கிய மக்கள் சுதந்திரக் கூட்டணி, ஐக்கிய தேசியக் கட்சி, மக்கள் விடுதலை முன்னணி ஆகியன அனைத்துப் 10 மாவட்டங்களிலும், தமிழ்த் தேசியக் கூட்டமைப்பு வடக்கு மாகாணத்தின் ஐந்து மாவட்டங்களிலும் போட்டியிடுகின்றன. சிறீலங்கா முஸ்லிம் காங்கிரசு ஏழு மாவட்டங்களில் தனித்தும் ஏனையவற்றில் ஐமசுகூ இல் இணைந்தும் போட்டியிடுகிறது.  
3 மாகாணசபைகளுக்கும் 148 உறுப்பினர்களை தெரிவு செய்வதற்காக நடைபெற்ற தேர்தலில் வாக்களிப்பதற்கு 2012 ஆம் ஆண்டு வாக்காளர் பட்டியலின் படி வடக்கில் 7,14,488 பேரும், வடமேல் மாகாணத்தில் 17,54,218 பேரும், மத்திய மாகாணத்தில் 18,89,557 பேரும் தகுதி பெற்றனர். யாழ் மாவட்டத்தில் 426,703 பேரும், கிளிநொச்சியில் 68,589 பேரும், மன்னாரில் 72,420 பேரும், வவுனியாவில் 94,367 பேரும், முல்லைத்தீவில் 52,409 பேரும் வாக்களிக்கத் தகுதி பெற்றனர்.
# இலங்கை மாகாண சபைத் தேர்தல்கள், 2013

## முடிவுகள்

தேர்தல்கள் நடைபெற்ற மூன்று மாகாணசபைகளில் இரண்டை ஐக்கிய மக்கள் சுதந்திரக் கூட்டணியும், ஒன்றை தமிழ்த் தேசியக் கூட்டமைப்பும் கைப்பற்றின.
# இலங்கை மாகாண சபைத் தேர்தல்கள், 2013

## முடிவுகள்

### 3 சபைகளுக்குமான கூட்டு முடிவுகள்

| &nbsp; | align=ஐக்கிய தேசியக் கட்சி | 590,888 | 21.86% | 28 | 0 |
| --- | --- | --- | --- | --- | --- |
| align=சனநாயகக் கட்சி | 91,523 | 3.39% | 5 | 0 |  |
| &nbsp; | align=சிறீலங்கா முஸ்லிம் காங்கிரசு | 52,409 | 1.94% | 4 | 0 |
| &nbsp; | align=இலங்கை தொழிலாளர் காங்கிரஸ் | 29,285 | 1.08% | 2 | 0 |
| &nbsp; | align=மக்கள் விடுதலை முன்னணி | 33,799 | 1.25% | 1 | 0 |
| &nbsp; | align=மலையக மக்கள் முன்னணி | 24,913 | 0.92% | 1 | 0 |
| &nbsp; | align=சுயேட்சைக் குழுக்கள் | 7,450 | 0.28% | 0 | 0 |
| align=ஜன செத்த பெரமுன | 2,783 | 0.10% | 0 | 0 |  |
| align=இலங்கை மக்கள் கட்சி | 1,842 | 0.07% | 0 | 0 |  |
| align=நமது தேசிய முன்னணி | 1,495 | 0.06% | 0 | 0 |  |
| &nbsp; | align=ஈழ புரட்சிகர மாணவர் இயக்கம் | 1,396 | 0.05% | 0 | 0 |
| align=ஐக்கிய இலங்கைப் பாரிய பேரவை | 1,023 | 0.04% | 0 | 0 |  |
| align=தேசப்பற்றுள்ள தேசிய முன்னணி | 912 | 0.03% | 0 | 0 |  |
| &nbsp; | align=சனநாயக ஐக்கியக் கூட்டமைப்பு | 826 | 0.03% | 0 | 0 |
| align=தேசியத்துக்கான ஐக்கிய அமைப்பு | 762 | 0.03% | 0 | 0 |  |
| align=ஐக்கிய சோசலிசக் கட்சி | 711 | 0.03% | 0 | 0 |  |
| align=ஐக்கிய இலங்கை மக்கள் கட்சி | 554 | 0.02% | 0 | 0 |  |
| align=புதிய ஜனநாயக முன்னணி | 504 | 0.02% | 0 | 0 |  |
| align=ருகுண மக்கள் கட்சி | 300 | 0.01% | 0 | 0 |  |
| align=இலங்கை தொழிற் கட்சி | 253 | 0.01% | 0 | 0 |  |
| align=புதிய சிங்கள மரபு | 154 | 0.01% | 0 | 0 |  |
| align=சோசலிச சமத்துவக் கட்சி | 101 | 0.00% | 0 | 0 |  |
| align=முசுலிம் விடுதலை முன்னணி | 92 | 0.00% | 0 | 0 |  |
| colspan=2 align=செல்லுபடியான வாக்குகள் | 2,702,569 | 100.00% | 148 | 3 |  |
| colspan=2 align=நிராகரிக்கப்பட்ட வாக்குகள் | 170,615 |  |  |  |  |
| colspan=2 align=மொத்த வாக்குகள் | 2,873,184 |  |  |  |  |
| colspan=2 align=பதிவு செய்த வாக்காளர்கள் | 4,363,252 |  |  |  |  |
| colspan=2 align=வாக்காளர் வீதம் | 65.85% | } |  |  |  |